Operacija "Althea" (EUFOR)

**Operacija Althea**, formalno **Snage Evropske unije za Bosnu i Hercegovinu** (**EUFOR**), vojno je raspoređivanje u Bosni i Hercegovini radi nadgledanja vojne implementacije Dejtonskog sporazuma. Nasljednik je NATO-ovog SFOR-a i IFOR-a. Tranzicija iz SFOR-a u EUFOR uglavnom je bila promjena imena i komandanata: 80% trupa je ostalo na mjestu. Zamijenio je SFOR 2. decembra 2004.

U Bosni i Hercegovini trenutno se nalazi oko 1.100 vojnika EUFOR-a, koji su raspoređeni u više gradova u oba entiteta. Prisustvo strane vojske u BiH dio je već ranije odobrene misije u Bosni i Hercegovini uz odobrenje institucija u BiH, ali i Vijeća sigurnosti Ujedinjenih nacija.

## Opći aspekti 
Civilnu implementaciju Dejtonskog sporazuma provodi Ured visokog predstavnika.

Komandant EUFOR-a je rumunski general-major Florin-Marian Barbu. Za ovu misiju, Vojni štab Evropske unije koristi Vrhovni štab savezničkih snaga u Evropi (SHAPE) kao Operativni štab EU (OHQ) i radi preko zamjenika vrhovnog komandanta savezničkih snaga za Evropu, evropskog oficira.

EUFOR je preuzeo sve misije SFOR-a, osim lova na osobe optužene od strane Tribunala za ratne zločine, posebno Radovana Karadžića, bivšeg predsjednika Republike Srpske, i Ratka Mladića, njihovog bivšeg vojnog generala, koji je ostao misija za NATO kroz NATO štab u Sarajevu. EUFOR ima policijske dužnosti protiv organiziranog kriminala, za koji se vjeruje da je povezan sa osumnjičenim ratnim zločincima. Radio je sa Policijskom misijom Evropske unije u Bosni i Hercegovini i bosanskohercegovačkom policijom. Specijalni predstavnik Evropske unije u Bosni i Hercegovini EUFOR-u daje političke smjernice o vojnim pitanjima s lokalnom političkom dimenzijom.

Od februara 2023, ukupne broj snaga EUFOR-a je oko 1.000 vojnika iz 22 države, uključujući zemlje članice EU i „zemlje koje doprinose vojnicima“ (TCC), koje nisu članice EU, prisutne su unutar EUFOR-a (Albanija, Austrija, Belgija, Bugarska, Čile, Češka, Francuska, Njemačka, Grčka, Mađarska, Irska, Italija, Nizozemska, Poljska, Portugal, Sjeverna Makedonija, Rumunija, Slovačka, Slovenija, Španija, Švedska, Švicarska i Turska). Ujedinjeno Kraljevstvo je 18. decembra 2020. označilo kraj svog 16-godišnjeg doprinosa EUFOR-u, nakon Brexita.

Od početka 2021. osoblje EUFOR-a su baze koje uključuju:

* Multinacionalni bataljon je vojna manevarska jedinica EUFOR-a za BiH, smještena u kampu Butmir u Sarajevu i sastoji se od trupa iz Austrije, Mađarske i Turske
* 19 LOT kuća koje se nalaze širom BiH za povezivanje EUFOR-a sa lokalnim zajednicama i vlastima. Kuće se nalaze u narednim općinama: Cazin, 2 Banja Luka (Rumunija i Čile), Brčko, Doboj, Tuzla, Zavidovići, Travnik, Bratunac, Zenica, Vlasenica, Sarajevo (sjedište), Livno, Jablanica, Višegrad, Foča, Mostar, Čapljina i Trebinje.

Operacija Althea u Bosni i Hercegovini dugi niz godina djeluje nepromijenjeno kada se radi o stavu vezanom za jedinstvenu političku i vojnu snagu. S ciljem provedbe Dejtonskog sporazuma u Bosni i Hercegovini, i osiguranja poštivanja teritorijalnog integriteta Bosne i Hercegovine, od početka 2022. zabilježen je i dolazak novih 500 pripadnika.

## Doprinosne države 
Ukupno 23 države trenutno doprinose operaciji, od kojih su 18 članice EU. Četiri države povukle su se iz operacije.

### Države članice Evropske unije 
### Države nečlanice Evropske unije 
### Države koje su se povukle iz operacije 
## Komandanti 
## Također pogledajte 
* EUFOR
* Dejtonski sporazum
* IFOR
* SFOR
* Zajednička sigurnosna i odbrambena politika
* Mehanizam brze reakcije Evropske unije
* Vojna operacija Evropske unije u Makedoniji

## Reference 
## Literatura 
*Le Monde (na francuskom)
*EU military operation in Bosnia and Herzegovina (Operation EUFOR ALTHEA)
* Dominik Tolksdorf The Difficulties of the European Union in Supporting the Europeanization of Bosnia and Herzegovina EU Frontier Policy Paper, Budapest: Center for EU Enlargement Studies – Central European University, 2011

## Vanjski linkovi 
*
*Stranica Vijeća Evropske unije o EUFOR Althea 
*Specijalni predstavnik Evropske unije (EUSR) za Bosnu i Hercegovinu 
*Delegacija Evropske komisije u Bosni i Hercegovini
*Stranica EUFOR-a švicarskog vojnog odjela (na francuskom)

*
Kategorija:EUFOR
Kategorija:Međunarodne organizacije za provođenje zakona
Kategorija:Vladavina zakona u Bosni i Hercegovini
Kategorija:Vojne kopnene operacije Evropske unije
Kategorija:Odnosi Bosna i Hercegovina–Evropska unija

Kategorija:Vanjski odnosi Evropske unije
Kategorija:Sigurnosna politika Evropske unije
Kategorija:Vojska Evropske unije
Kategorija:Zajednička sigurnosna i odbrambena politika